
ЗАПИСНИК

СА ПЕДЕСЕТ ДЕВЕТЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 16. октобра 2026. године, у сали Градског већа града Чачка, са почетком у 8,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 59. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  12 чланова и то:  Владан Милић, др Иван Глишић, Александар Максимовић, Милка Владисављевић, др Славица Драгутиновић, Александр Каплановић, Бранка Павловић, Драган Штављанин, Милош Обреновић, др Милош Папић, Владимир Ристовић и Душан Радојевић, a одсутан је Милун Тодоровић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Мирослав Петковић, начелник Градске управе за стручне послове Скуппштине, Градоначелника и Градског већа

· Игор Трифуновић, председник Скупштине града

· Рајко Баралић, заменик председника Скупштине града

· Милош Теофиловић, помоћник градоначелника за област  друштвене делатности

· Дејан Рашић, начелник Градске управе за урбанизам
· Радомир Тајсић, начелник Градске управе за финансије

· Небојша Бежанић, градски правобранилац

· Срђан Бошковић, директор ЈКП „Водовод“ Чачак

· Марина Јанковић, директор ПУ „Моје детињство“ Чачак

· Ивана Вукајловић, директор ПУ „Радост“ Чачак

·    представници средстава јавног информисања
***
Владан Милић, председавајући седницом Градског већа, обавестио је чланове Градског већа да су им достављени  записници са 56, 57 и 58.  седнице Градског већа, ради усвајања.
Питао је чланове Градског већа да ли има примедби на записник са 56. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 56. седнице Градског већа града Чачка број 06-138/2026-III од 22. септембра 2026. године, без примедби.

***

Питао је чланове Градског већа да ли има примедби на записник са 57. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 57. седнице Градског већа града Чачка број 06-140/2026-III од 28. септембра 2026. године, без примедби.

***

Питао је чланове Градског већа да ли има примедби на записник са 58. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 58. седнице Градског већа града Чачка број 06-143/2026-III од 1. октобра 2026. године, без примедби.

***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу, с тим да се исти допуни следећом тачком:
· ДОНОШЕЊЕ ОДЛУКЕ О ПРЕСТАНКУ ВАЖЕЊА ОДЛУКЕ О УВОЂЕЊУ МЕРЕ РЕСТРИКЦИЈЕ ПОТРОШЊЕ ВОДЕ
Питао је да ли има још предлога за измену или допуну дневног реда. 

Како више није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:

1. РАЗМАТРАЊЕ ИЗВЕШТАЈА О ОСТВАРИВАЊУ ГОДИШЊЕГ ПЛАНА РАДА ПРЕДШКОЛСКЕ УСТАНОВЕ „МОЈЕ ДЕТИЊСТВО“ ЧАЧАК ЗА РАДНУ 2025/2026. ГОДИНУ
2. УТВРЂИВАЊЕ ПРЕДЛОГА ОДЛУКЕ  О ДАВАЊУ САГЛАСНОСТИ НА ГОДИШЊИ ПЛАН РАДА ПРЕДШКОЛСКЕ УСТАНОВЕ „МОЈЕ ДЕТИЊСТВО“ ЧАЧАК ЗА РАДНУ 2026/2027. ГОДИНУ

3. РАЗМАТРАЊЕ ИЗВЕШТАЈА О ОСТВАРИВАЊУ ГОДИШЊЕГ ПЛАНА РАДА ПРЕДШКОЛСКЕ УСТАНОВЕ „РАДОСТ“ ЧАЧАК ЗА 2025/2026. ГОДИНУ

4. УТВРЂИВАЊЕ ПРЕДЛОГА ОДЛУКЕ  О ДАВАЊУ САГЛАСНОСТИ НА ГОДИШЊИ ПЛАН  РАДА ПРЕДШКОЛСКЕ УСТАНОВЕ „РАДОСТ“ ЧАЧАК ЗА  РАДНУ 2026/2027. ГОДИНУ

5. ДОНОШЕЊЕ РЕШЕЊА О ОТУЂЕЊУ КП.БР.2514/3 КО ЧАЧАК

6. ДОНОШЕЊЕ РЕШЕЊА О ПОКРЕТАЊУ ПОСТУПКА ЕКСПРОПРИЈАЦИЈЕ К.П.БР. 783/5 И 783/12 ОБЕ КО КОЊЕВИЋИ У ЦИЉУ ИЗГРАДЊЕ РАСКРСНИЦЕ БУЛЕВАРА ОСЛОБОДИЛАЦА ЧАЧАК И УЛИЦЕ ЉУБИЋ ПОЉЕ У ЧАЧКУ
7. РАСПИСИВАЊЕ ЈАВНОГ КОНКУРСА РАДИ ПРИКУПЉАЊА ПРЕДЛОГА ЗА ФИНАНСИРАЊЕ ИЛИ СУФИНАНСИРАЊЕ ПРОЈЕКАТА У КУЛТУРИ, КАО И УМЕТНИЧКИХ, ОДНОСНО СТРУЧНИХ И НАУЧНИХ ИСТРАЖИВАЊА У КУЛТУРИ НА ТЕРИТОРИЈИ ГРАДА ЧАЧКА У 2026. ГОДИНИ

8. ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ
9. ДОНОШЕЊЕ ОДЛУКЕ О ПРЕСТАНКУ ВАЖЕЊА ОДЛУКЕ О УВОЂЕЊУ МЕРЕ РЕСТРИКЦИЈЕ ПОТРОШЊЕ ВОДЕ
РАД ПО ТАЧКАМА ДНЕВНОГ РЕДА: 

ПРВА ТАЧКА: 
РАЗМАТРАЊЕ ИЗВЕШТАЈА О ОСТВАРИВАЊУ ГОДИШЊЕГ ПЛАНА РАДА ПРЕДШКОЛСКЕ УСТАНОВЕ „МОЈЕ ДЕТИЊСТВО“ ЧАЧАК ЗА РАДНУ 2025/2026. ГОДИНУ

У уводном излагању по овој тачки дневног реда Марина Јанковић упознала је чланове Градског већа са извештајем о раду Предшколске установе „Моје детињство“ Чачак за радну 2025/2026. годину и детаљно образложила рад ове установе у извештајном периоду и истакла да ова установа у свом саставу има 11 објеката од којих се 5 вртића налази на сеоском подручју. Посебно је нагласила да постоји велико интересовање и потреба за смештајем деце на територији Кулиноваца односно Атенице и Љубић кеја обзиром на ограниченост капацитета тих вртића аустанова је на основу одлуке Скупштине града реализовала и пријем деце 20% преко норматива. 

По упознавању са Извештајем, Градско веће је једногласно усвојило Извештај о остваривању Годишњег плана рада Предшколске установе „Моје детињство“ Чачак за радну 2025/2026. годину  и доставило Скупштини на разматрање и усвајање. 
ДРУГА ТАЧКА:
УТВРЂИВАЊЕ ПРЕДЛОГА ОДЛУКЕ  О ДАВАЊУ САГЛАСНОСТИ НА ГОДИШЊИ ПЛАН РАДА ПРЕДШКОЛСКЕ УСТАНОВЕ „МОЈЕ ДЕТИЊСТВО“ ЧАЧАК ЗА РАДНУ 2026/2027. ГОДИНУ


Марина Јанковић у уводном излагању по овој тачки дневног реда детаљно је упознала  чланове Градског већа са Годишњим планом рада Предшколске установе „Моје детињство“ Чачка за радну 2026/2027. годину. Истакла је да су потребе породица за смештајем деце у целодневни боравак изнад капацитета којима располаже установа и да је након конкурса за пријем деце на листи чекања остало 223 неуписане деце тако да је на основу анализе података закључено да су и даље потребе породице веће од постојећих капацитета, да на градском подручју постоји већа потреба породица за смештај деце и да су у оквиру градске зоне највише оптерећења централна градска зона као и приградске зоне Љубић кеј и Атеница. Нагласила је да све ово указује на потребу да се и даље ради на стварању услова за ширење мреже вртића како на градском тако и на сеоском подручју при чему су на сеоском подручју највише оптерећени Мрчајевци, Слатина и Прељина а посебна потреба постоји за отварање нових јаслених група. 

По упознавању са Годишњим планом рада, Градско веће је једногласно утврдило Предлог одлуке о давању сагланости на Годишњи план рада Предшколске установе „Моје детињство“ Чачак за радну 2026/2027. годину и доставило Скупштини на разматрање и доношење.

ТРЕЋА ТАЧКА:
РАЗМАТРАЊЕ ИЗВЕШТАЈА О ОСТВАРИВАЊУ ГОДИШЊЕГ ПЛАНА РАДА ПРЕДШКОЛСКЕ УСТАНОВЕ „РАДОСТ“ ЧАЧАК ЗА 2025/2026. ГОДИНУ


Ивана Вукајловић у уводном излагању по овој тачки дневног реда детаљно је упознала чланове Градског већа за Извештајем о остваривању Годишњег плана рада Предшколске установе „Радост“ Чачак за 2025/2026. годину и истакла да ова установа у извештајном периоду делатност обављала у 9 објеката а за реализацију припремног предшколског програма у сеоским срединама коришћењи су простори школа и месних заједница, те да су све активности реализоване према плану. Посебно је нагласила да су потребе породица за смештајем деце у целодневни боравак изнад капацитета које располаже установа, тако да је у извештајном периоду установа у односу на постојеће капацитете могла да реши свега 175 захтева породица које су конкурисале за целодневни боравак.  
По упознавању са Извештајем, Градско веће је једногласно усвојило Извештај о остваривању Годишњег плана рада Предшколске установе „Радост“ Чачак за радну 2025/2026. годину  и доставило Скупштини на разматрање и усвајање. 
ЧЕТВРТА ТАЧКА:
УТВРЂИВАЊЕ ПРЕДЛОГА ОДЛУКЕ  О ДАВАЊУ САГЛАСНОСТИ НА ГОДИШЊИ ПЛАН  РАДА ПРЕДШКОЛСКЕ УСТАНОВЕ „РАДОСТ“ ЧАЧАК ЗА  РАДНУ 2026/2027. ГОДИНУ


У уводном излагању по овој тачки дневног реда Ивана Вукајловић је детаљно упознала чланове Градског већа са Годишњим планом рада Предшколске установе „Радост“ Чачак за радну 2026/2027. годину и истакла да ова предшколска установа у оквиру своје мреже има 10 објеката и то 7 објеката у ужем градском језгру 1 на периферији и 2 на сеоском подручју а поседује и дечије одмаралиште „Овчар“ у Улцињу и болничку групу на педијатријском одељењу Опште болнице Чачак. Даље је истакла да ће установа пратећи потребе породице настојати да развије понуду додатних програма и услуга ослањајући се на потребе деце и породица које су корисници услуга установе.  

По упознавању са Годишњим планом рада, а након дискусије Славице Драгитиновић и Милке Владисавевић, Градско веће је једногласно утврдило Предлог одлуке о давању сагласности на Годишњи план рада Предшколске установе „Радост“ Чачак за радну 2026/2027. годину и доставило Скупштини на разматрање и доношење.

ПЕТА ТАЧКА:
ДОНОШЕЊЕ РЕШЕЊА О ОТУЂЕЊУ КП.БР.2514/3 КО ЧАЧАК

У оквиру ове тачке дневног реда а након уводног излагања Дејана Рашића, Градско веће је једногласно донело 
Р Е Ш Е Њ Е
о отуђењу к.п. бр. 2514/3 КО Чачак

I ОТУЂУЈЕ СЕ из јавне својине града Чачка непосредном погодбом катастарска парцела бр. 2514/3 КО Чачак, површине 303m2 Вучићевић Драгану из Чачка, који је сувласник суседне катастарске парцеле бр. 2515 КО Чачак у уделу 2/3, сувласник објекта бр. 1 у уделу ½ и власник објеката бр. 2,4 и бр. 5 сви на кат. парцели бр. 2515 КО Чачак, ради исправке граница суседних катастарских парцела.



II Обавезује се Вучићевић Драган из Чачка, да у року од 30 дана од дана пријема овог решења приступи закључењу уговора о отуђењу из јавне својине кат. парцеле бр. 2514/3 КО Чачак са ЈП ГРАДАЦ ЧАЧАК, као и да уплати обрачунату цену грађевинског земљишта у износу од 1.290.822,42 динара (4.260,14 дин/m2), у року од 15 дана од дана закључења уговора, на рачун - Приходи и примања корисника локалне власти број 840-31918845-53, позив на број 97 3982934090184114100.    


III Уговор о отуђењу из јавне својине непосредном погодбом наведене кат. парцеле закључује се по претходно прибављеној сагласности Градског правобранилаштва.


IV У случају да уговорне стране не приступе закључењу уговора у датом року и у случају да подносилац иницијативе за отуђење грађевинског земљишта не исплати утврђену цену у датом року, ЈП ГРАДАЦ ЧАЧАК је дужно да поднесе предлог за поништење овог решења.


V Обавезује се подносилац иницијативе да плати законом прописане пореске обавезе као и да са надлежним комуналним и другим правним лицима уговори и плати трошкове за инфраструктуру: ЕДБ, ПТТ, топлификацију, гасификацију и сл.



VI Ово решење објавити у „Службеном листу града Чачка“.

О б р а з л о ж е њ е

Вучићевић (Зоран) Драган из Чачка је поднео захтев бр. 463-14/2026-IV-2-07 дана 09.04.2026. године за откуп катастарске парцеле бр. 2514/3 КО Чачак непосредном погодбом, уз образложење да је сувласник суседне катастарске парцеле бр. 2515 КО Чачак на којој се налазе објекти у његовом власништву.


Градска управа за урбанизам је по службеној дужности прибавила информацију о локацији бр. 958-342/2026-IV-2-01 од 27.03.2026. године, податке катастра непокретности, као и обрачун цене катастарске парцеле од ЈП Градац Чачак и од Министарства финансија - Пореске управе, Филијала Чачак, у циљу утврђивања тржишне вредности земљишта на наведеној локацији применом методе обрачуна цене из члана 15. став 3. Одлуке о грађевинском земљишту („Сл. лист града Чачка“ бр. 5/2016, 8/2019, 27/2021 и 11/2023).
Градско веће града Чачка донело је Решење о приступању отуђењу кат.парцеле бр. 2514/3 КО Чачак бр. 06-138/2026-III од 22.09.2026. године.


Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.


Чланом 68. овог закона прописано је, између осталог, да се исправка граница суседних катастарских парцела, врши на основу елабората геодетских радова и да пре израде елабората геодетских радова, власник катастарске парцеле решава имовинско правне односе као и да приликом исправке границе суседних парцела мора поштовати правило да катастарска парцела у јавној својини која се припаја суседној парцели не испуњава услове за посебну грађевинску парцелу, као и да је мање површине од парцеле којој се припаја.

Чланом 84. став 1. тачка 3) Статута града Чачка прописано је између осталог, да Градско веће града Чачка одлучује о отуђењу и прибављању грађевинског земљишта у јавној својини у случајевима прописаним законом којим је уређена област планирања и изградње објеката, односно у случајевима отуђења грађевинског земљишта ради исправке граница катастарских парцела.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима и одлучује о отуђењу и прибављању грађевинског земљишта у јавној својини у случајевима прописаним законом којим је уређена област планирања и изградње објеката (отуђење грађевинског земљишта ради изградње, озакоњења, исправке граница, формирање грађевинских парцела и др.), ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско – правне послове.

Чланом 28. став 1. тачка 2) исте одлуке прописано је да се грађевинско земљиште може отуђити непосредном погодбом и у случају исправке граница суседних катастарских парцела.


Након доношења Решењa о приступању отуђењу наведене кат. парцеле, Комисија за грађевинско земљиште је у складу са ставом III решења о приступању отуђењу спровела поступак на седници одржаној 02.10.2026. године и утврдила  следеће:

Увидом у податке катастра непокретности утврђено је да је катастарска парцела бр. 2514/3 КО Чачак површине 303 m2 у јавној својини града Чачка, по врсти земљишта градско грађевинско земљиште, по култури земљиште уз зграду и други објекат, а да је кат. парцела бр. 2515 КО Чачак у сусвојини подносиоца захтева у уделу 2/3 и Марије (Зоран) Пајић из Београда у уделу 1/3  и да се на њој налази објекат бр.1 површине 168 m2 у сусвојини подносиоца захтева и Пајић (Зоран) Марије у уделима од по ½ као и објекти број 2, 4 и број 5 који су у својини подносиоца захтева. 

Увидом у информацију о локацији утврђено да је катастарска парцела бр. 2514/3 КО Чачак обухваћена ПЛАНОМ ГЕНЕРАЛНЕ РЕГУЛАЦИЈЕ „ЉУБИЋ КОЊЕВИЋИ“ у Чачку („Сл. лист града Чачка“ бр. 13/2014, 29/2020 и 15/22) и да се према наведеном планском акту налази у урбанистичкој зони 1, у саставу урбанистичке целине 1.3 (пословање). 

Прегледом података на националној дигиталној платформи Геосрбија утврђено је да се кат. парцела бр. 2514/3 КО Чачак граничи са кат. парцелом бр. 2515 КО Чачак која је у сусвојини подносиоца захтева и да својим обликом и површином не испуњава услове да буде грађевинска парцела.

Увидом у процену Министарства финансија - Пореске управе, филијала Чачак, утврђено је да је наведена кат. парцела процењена на 4.260,14 дин/m2 (укупан износ 1.290.822,42 динара), а увидом у процену ЈП ГРАДАЦ ЧАЧАК, да је наведена кат. парцела процењена на 2.587,00 дин/m2. 

Градска управа за урбанизам је прибавила изјаву оверену од стране нотара УОП-II:5058-2026 од 14.09.2026. године којом се сувласница суседне к.п.бр. 2515 КО Чачак Марија (Зоран) Пајић саглашава да се к.п.бр.2514/3 КО Чачак отуђи сувласнику а у складу са мишљењем Комисије за грађевинск земљиште од 17.06.2026. године.


По спроведеном поступку, Комисија за грађевинско земљиште је донела закључак о отуђењу катастарске парцеле бр. 2514/3 КО Чачак Вучићевић Драгану из Чачка и да су испуњени услови за отуђење грађевинског земљишта из јавне својине града Чачка, обзиром да је катастарска парцела бр. 2514/3 КО Чачак мање површине од кат. парцеле којој се припаја, да се према важећој планској документацији не налази на површини планиране јавне намене, као и да је отуђење у интересу Града обзиром да се њиме обезбеђује приход за Град, Комисија је одлучила на напред наведен начин.  


Градска управа за урбанизам града Чачка је, узимајући у обзир закључак Комисије, припремила предлог овог решења и доставила Градском већу града Чачка, на одлучивање.
ШЕСТА ТАЧКА:
ДОНОШЕЊЕ РЕШЕЊА О ПОКРЕТАЊУ ПОСТУПКА ЕКСПРОПРИЈАЦИЈЕ К.П.БР. 783/5 И 783/12 ОБЕ КО КОЊЕВИЋИ У ЦИЉУ ИЗГРАДЊЕ РАСКРСНИЦЕ БУЛЕВАРА ОСЛОБОДИЛАЦА ЧАЧАК И УЛИЦЕ ЉУБИЋ ПОЉЕ У ЧАЧКУ
У оквиру ове тачке дневног реда а након уводног излагања Небојше  Бежанића, Градско веће је једногласно донело 

Р Е Ш Е Њ Е

о покретању поступка експропријације к.п.бр. 783/5 и 783/12 обе КО Коњевићи 

у циљу изградње раскрснице Булевара Ослободилаца Чачак 

и улице Љубић поље у Чачку

Покреће се поступак експропријације, односно административног преноса кп. бр.783/5 КО Коњевићи, у укупној површини од 241м2, власника „Prohrom“Д.О.О. Чачак, ул. Бул. Ослободилаца бр. 141. Чачак, са уделом од 225/250 идеалних и Васовић Милана из Чачка, Љубић, ул. 554 бр. 16, са уделом од 25/250 идеалних, као и к.п.бр. 783/12 КО Коњевићи, у укупној површини од 281м2, чији је власник „Vibbet“ Д.О.О. Чачак, Ул. Бул. Ослободилаца бр. 90.

О б р а з л о ж е њ е

Правни основ за доношење решења о покретању поступка експропријације, садржан је у чл. 3. ст. 3. Одлуке о прибављању, располагању и управљању стварима у јавној својини града Чачка („Сл. лист града Чачка“ бр. 14/2018 и 8/2019), којим је прописано да одлуку о покретању поступка експропријације односно административног преноса доноси Градско веће Града Чачка на предлог Градског правобранилаштва Града Чачка. 

Из информације о локацији бр. бр. 958-729/2026-IV-2-01 од 02.06.2026. године и бр. 958-977/2026-IV-2-01 од 30.06.2026. године, обе издате од стране Градске управе за урбанизам Града Чачка, утврђено је да су к.п.бр. 783/5 и к.п.бр. 783/12, обе КО Коњевићи обухваћене Планом генералне регулације ,,Љубић-Коњевићи” у Чачку (,,Сл. лист Града Чачка” бр. 13/14, 29/20, 15/22-исправка) и према наведеном планском акту се налазе у саставу јавне саобраћајне површине (Улица Љубић поље бр. 2 и Бул. Ослободилаца Чачак).
Решењем Владе РС 05 бр. 465-9150/2026-1 од 17.09.2026. године утврђен је јавни интерес за експропријацију, односно административни пренос непокретности, у циљу изградње раскрснице Булевара Ослободилаца Чачак и Улице Љубић поље у Чачку, а за корисника експропријације, односно административног преноса непокретности одређен је Град Чачак. 


Како су к.п.бр. 783/5 и к.п.бр. 783/12, обе КО Коњевићи планским актом предвиђене за изградњу раскрснице Булевара Ослободилаца Чачак и улице Љубић поље у Чачку (површина јавне намене), то је ради њиховог привођења намени потребно извршити експропријацију наведених парцела. 


Имајући у виду напред изнето, Градско веће града Чачка донело је решење као у диспозитиву. 

СЕДМА ТАЧКА:
РАСПИСИВАЊЕ ЈАВНОГ КОНКУРСА РАДИ ПРИКУПЉАЊА ПРЕДЛОГА ЗА ФИНАНСИРАЊЕ ИЛИ СУФИНАНСИРАЊЕ ПРОЈЕКАТА У КУЛТУРИ, КАО И УМЕТНИЧКИХ, ОДНОСНО СТРУЧНИХ И НАУЧНИХ ИСТРАЖИВАЊА У КУЛТУРИ НА ТЕРИТОРИЈИ ГРАДА ЧАЧКА У 2026. ГОДИНИ


У оквиру ове тачке дненвог реда а након уводног излагања Милоша Теофиловића, Градско веће је једногласно расписало
ЈАВНИ КОНКУРС

РАДИ ПРИКУПЉАЊА ПРЕДЛОГА ЗА

ФИНАНСИРАЊЕ ИЛИ СУФИНАНСИРАЊЕ ПРОЈЕКАТА У КУЛТУРИ,

КАО И УМЕТНИЧКИХ, ОДНОСНО СТРУЧНИХ И НАУЧНИХ ИСТРАЖИВАЊА У КУЛТУРИ НА ТЕРИТОРИЈИ ГРАДА ЧАЧКА У 2026. ГОДИНИ

1. Јавни конкурс се расписује за пројекте у следећим областима културне делатности:
1) књижевност (стваралаштво, преводилаштво);

2) музика (стваралаштво, продукција, интерпретација);

3) ликовне, примењене, визуелне уметности, дизајн, уметничка фотографија и архитектура;

4) позоришна уметност (стваралаштво, продукција и интерпретација);

5) уметничка игра – класичан балет, народна игра, савремена игра (стваралаштво, продукција и интерпретација);

6) филмска уметност и остало аудио-визуелно стваралаштво;

7) дигитално стваралаштво и мултимедији;

8) остала извођења културних програма и културних садржаја (мјузикл, циркус, пантомима, улична уметност и сл.);

9) делатност заштите у области непокретних културних добара;

10) делатност заштите у области покретних културних добара;

11) делатност заштите у области нематеријалног културног наслеђа;

12) библиотечко-информационе делатности;

13) научноистраживачке и едукативне делатности у култури;

14) менаџмент у култури;

15) употреба информационе и комуникационе технологије у културној делатности.

Једном пријавом може се конкурисати само за једну област културне делатности.
Подносилац пријаве не може поднети више пријава за исту област културне делатности. 
2. Право учешћа на конкурсу имају установе, уметничка и друга удружења регистрована за обављање делатности културе, као и други субјекти у култури (задужбине и фондације у култури, привредна друштва и предузетници регистровани за обављање делатности у култури, културни центри Републике Србије у иностранству, страни културни центри на територији Републике Србије, као и друга правна лица у чијем саставу се налази музеј или збирка односно која обављају послове чувања и излагања културних добара везаних за вршење њихове делатности), осим установа културе чији је оснивач Република Србија, аутономна покрајина или јединица локалне самоуправе.

3. Критеријуми на основу којих ће се оцењивати пројекти пријављени на јавни конкурс су:

1) усклађеност пројекта са општим интересом у култури и циљевима и приоритетима конкурса;

2) квалитет и садржајна иновативност пројекта;

3) капацитети потребни за реализацију пројекта и то:

(1) стручни, односно уметнички капацитети,
(2) неопходни ресурси 
4) финансијски план - разрађеност, усклађеност са планом активности пројекта, економичност и укљученост више извора финансирања;

5) степен утицаја пројекта на квалитет културног живота заједнице.

Наведени критеријуми примењују се на појединачне области културне делатности уз поштовање специфичности тих области.

4. За реализацију пројеката поднетих по овом jавном конкурсу, Одлуком о буџету града Чачка за 2026. годину („Сл. лист града Чачка“ број 21/2025 и 9/2026) опредељена су средства у износу 9.500.000,00 динара.

5. Одобрени пројекат се мора реализовати, а додељена средства употребити, најкасније до краја текуће календарске године, а подносилац пријаве је дужан да поднесе Извештај о реализовању пројекта на прописаном обрасцу у року од 15 дана од завршетка пројекта.

6. Конкурс се објављује на интернет страници града Чачка (www.cacak.rs) и у дневном листу „Ало“.
7. Рок за подношење пријава на конкурс је 30 дана од дана објављивања у дневном листу „Ало“.
8. Пријаве на конкурс подносе се на пријавном обрасцу који се може преузети на сајту www.cacak.rs.
9. Учесник Јавног конкурса је у обавези да достави:
1. попуњен образац пријаве (у четири примерка)
2. копију акта о регистрацији код надлежног органа,

3. копију статута подносиоца пријаве или корисника средстава
10. Пријаве на конкурс, у затвореној коверти, доставити на адресу: Градско веће града Чачка - Стручна комисија за избор пројеката у култури, ул. Жупана Страцимира број 2, са назнаком «НЕ ОТВАРАЈ - ПРИЈАВА НА КОНКУРС».

11. У случају непотпуне пријаве стручна служба органа електронски обавештава подносиоца пријаве на који начин да уреди пријаву и то у року од осам дана, од дана објављивања обавештења на званичној интернет страници града Чачка, уз упозорење да ће пријава бити одбачена као непотпуна.

12. Неблаговремене и недопуштене пријаве биће одбачене.

13. Резултати јавног конкурса објављују се на званичној интернет страници града Чачка (www.cacak.rs), најкасније 60 дана од дана завршетка подношења пријава.

14. Учесници конкурса који су добили мањи износ средстава од траженог, дужни су да доставе нову спецификацију трошкова у складу са додељеним средствима, у року од 15 дана од дана објављивања одлуке о додели средстава на интернет страници града Чачка. Уколико то не учине, сматраће се да су одустали од средстава која су им додељена.

15. Учесници конкурса дужни су да се одазову позиву надлежне управе на закључење уговора, у року од 15 дана од дана објављивања позива на званичној интернет страници града Чачка. Уколико то не учине, сматраће се да су одустали од средстава која су им додељена.
16. Сви правни акти и обавештења у вези овог конкурса биће објављивани на адреси https://cacak.rs/lokalna-samouprava/gradsko-vece/dodela-sredstava-organizacijama-i-udruzenjima/.
ОСМА ТАЧКА:
ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ
У оквиру ове тачке дневног реда а након уводног излагања Радомира Тајсића, Градско веће је једногласно донело 

РЕШЕЊЕ

1. Из  средстaва утврђених Одлуком о буџету града Чачка за 2026. годину (,,Сл. лист града Чачка“ број 21/2025 и 9/2026) раздео 2 Градско веће, функционална класификација 130, апропријација 18, извор финансирања 01 (Издаци из средстава буџета града), Директни корисник буџетских средстава – Градско веће,  Програм 0602. Опште услуге локалне самоуправе, програмска  активност 0009 - Текућа буџетска резерва, одобравају се средства у износу од 3.591.480,00 динара, на име извођења радова на доградњи вртића у Месној заједници Трнава.
2. Средства из тачке 1. Решења распоређују се на апропријацију 325, Економска класификација 425 – Текуће поправке и одржавање, Расход по наменама, 4251 – Текуће поправке и одржавање зграда и објеката, Функционална класификација 160,  Извор финансирања 01 (Издаци из средстава буџета Града), Директни корисник буџетских средстава – Градска управа за финансије, Програм 0602 Опште услуге локалне самоуправе,  ПА 0002 Функционисање месних заједница – редовно пословање. 
3. О извршењу овог решења стараће се Градска управа за финансије. 
4. Ово решење објавити у ,,Службеном листу града Чачка“.

ДЕВЕТА ТАЧКА:
ДОНОШЕЊЕ ОДЛУКЕ О ПРЕСТАНКУ ВАЖЕЊА ОДЛУКЕ О УВОЂЕЊУ МЕРЕ РЕСТРИКЦИЈЕ ПОТРОШЊЕ ВОДЕ

Срђан Бошковић у уводном излагању по овој тачки дневног реда упознао је чланове Градског већа да је ЈП „Рзав“ Ариље доставило допис ЈКП „Водовод“ Чачак у којем је наведено да је дошло до стабилизације протицаја и водостаја реке „Рзав“ на привременом водозахвату Шевељ и да су се стекли услови да се укине наредба о умањењу испоруке воде корисницима водосистема „Рзав“ почев од уторка 13. октобра 2026. године. Из тог разлога ЈКП „Водовод“ Чачак предлаже да Градско веће укине Одлуку о увођењу мере рестрикције потрошње воде коју је донело 10. августа 2026. године. 

По упознавању са предлогом Градско веће је једногласно донело следећу 
ОДЛУКУ 

О ПРЕСТАКНУ ВАЖЕЊА ОДЛУКЕ О УВОЂЕЊУ МЕРЕ РЕСТРИКЦИЈЕ ПОТРОШЊЕ ВОДЕ

Члан 1.

Даном доношења ове одлуке престаје да важи Одлука о увођењу мере рестрикције потрошње воде број 06-115/2026-III од 10. августа 2026. године, због престанка разлога из којих је донета, односно због стабилизације протицаја и водостаја реке „Рзав“ на привременом водозахвату „Шевељ“.

Члан 2.


Ову oдлуку објавити у средствима јавног инфоримисања, на сајту града Чачка и званичној интернет страници ЈКП „Водовод“ Чачак.

***
Владан Милић обавестио је чланове Градског већа да је одлучено по свим тачкама дневног реда, па је 59. седницу Градског већа закључио у 8 часова и 52 минута.  
ГРАДСКО ВЕЋЕ
Број: 06-150/2026-III
16.октобар 2026. године

ПРЕДСЕДАВАЈУЋИ СЕДНИЦОМ

Владан Милић
заменик градоначелника
Записник са 59. седнице Градског већа усвојен је на 60. седници Градског већа број 06-162/2026-III од 30. октобра 2026. године.

